En 24-årig indbrudstyv var natten til søndag godt i gang med et indbrud i en villa i Vejgaard, da en forsamling af gæster fra en nærliggende fest opdagede hans foretagende og valgte at sætte efter ham. En mindre gruppe fra selskabet løb efter tyven, der havde taget flugten, og da tyven indser, at han er ved at blive indhentet, vender han sig mod sine eftersættere og trækker en kniv. Det får gruppen af festgæster til at stoppe deres tyvejagt, og tyven slipper i første omgang derfra med det sølvtøj, han havde stjålet i villaen. Det ender dog med at være en kortkøbt frihed, for kun en times tid senere, bliver han opdaget af en patruljebil, der takket være festdeltagernes signalement, genkender tyven, der på grund af den trukne kniv, balancerer til kunne kalde sig røver. Den 24-årige er søndag morgen til afhøring på politigården i Aalborg, hvorefter der bliver taget stilling til det videre forløb.

Referat:
Vejgaard-tyv blev til røver, da han trak kniv for at bremse festgæster, der havde sat efter ham.